text: Guldsmed-røveres tøj og sko fundet
  02 marts 2012 kl. 14.01
  Syd- og Sønderjyllands Politi har fundet tøj og sko, som formodentlig stammer fra de mænd, der torsdag overfaldt ekspedienten i en guldsmed-forretning på Torvet i Esbjerg.
  Mændene talte under røveriet gebrokkent engelsk.
  De var østeuropæiske af udseende.
  Tøjet blev fundet i en baggård i Norgesgade i Esbjerg. 
  Det drejer sig om 
  - et par mørkeblå joggingbukser af mærket Puma med gul skrift
  - et par sorte træningsbukser af mærket Nike
  - en sort trøje med hætte af mærket Adidas med guldtryk i striber foran og bag på
  - et par fritidssko af mærket Nike
  - et par fritidssko af mærket Karrimor 
  Hvis du har oplysninger, hører politiet gerne fra dig. Politiet har tlf. 114.
  